Ντέσμοντ Φάρμερ

Ο Ντέσμοντ Φάρμερ, γεννημένος στις 7 Οκτωβρίου 1981 στο Φλιντ του Μίσιγκαν, είναι επαγγελματίας καλαθοσφαιριστής. Έχει ύψος 1,96 μέτρα και αγωνίζεται στη θέση του σούτινγκ γκαρντ.

Καριέρα
Ο Φάρμερ ξεκίνησε να αγωνίζεται στο λύκειο του Νόρθγουέστερν και φοίτησε στο πανεπιστήμιο της Νότιας Καρολίνας, αγωνιζόμενος μόνο στα δύο τελευταία χρόνια των σπουδών του. Έπαιξε σε 58 αγώνες, με μέσο όρο 19,0 πόντων, 4,7 ριμπάουντ και 1,8 ασίστ.

Αφού απορρίφθηκε από την ομάδα των Ιντιάνα Πέισερς υπέγραψε στην Ελλάδα και τον Άρη Θεσσαλονίκης, με τον οποίο αγωνίστηκε σε οκτώ αγώνες του ελληνικού πρωταθλήματος, με μέσο όρο 13,9 πόντων, 3,4 ριμπάουντ και 2,0 ασίστ.

Ακολούθησε η μεταγραφή του στο Βέλγιο και στη συνέχεια στην Πολωνία, πριν επιστρέψει στην πατρίδα του για τη NBA D-League και τους Τούλσα 66ers. Πριν αγωνιστεί για οκτώ αγώνες στο ΝΒΑ και τους Σιάτλ Σουπερσόνικς, υπέγραψε στην ισπανική Σαραγόσα, ενώ ολοκλήρωσε τη χρονιά στους Τούλσα 66ers.

Το 2007-08, αγωνίστηκε και πάλι στο NBDL με τους Ρίο Γκράντε Βάλεϊ Βάιπερς και στο πρωτάθλημα του Πουέρτο Ρίκο με τους Ατλέτικος ντε Σαν Ζερμάν, πριν υπογράψει στους Σαν Αντόνιο Σπερς τον Σεπτέμβριο του 2008. Με τους Σπερς αγωνίστηκε σε τρεις αγώνες, πετυχαίνοντας 13 πόντους και μαζεύοντας 6 ριμπάουντ.

Στη συνέχεια, συμφώνησε με τη ρωσική Σπαρτάκ Πριμόριε και την κροατική ΚΚ Ζάνταρ, πριν επιστρέψει στις Ηνωμένες Πολιτείες και τους Ρίνο Μπίγκχορνς. Τη σεζόν 2010-11, φόρεσε τη φανέλα της ισραηλινής Ιρόνι Άσκελον, συνεχίζοντας στη Δομινικανή Δημοκρατία, την Κολομβία και την Αργεντινή. Το 2015, αγωνίστηκε με την ομάδα της Σίγκαλ Πρίστινα από το Κόσοβο και της Γκουαϊκέριες από τη Βενεζουέλα.

Παραπομπές

Πηγές 
 Desmon Farmer Player Profile, San Antonio Spurs
 Desmon Farmer NBA Stats | Basketball-Reference.com
 Desmon Farmer Basketball Player Profile

Καλαθοσφαιριστές Άρη
Καλαθοσφαιριστές Οστάνδης‎
Καλαθοσφαιριστές Ασέκο Γκντίνια
Καλαθοσφαιριστές ΚΜ Σαραγόσα‎‎‎
Καλαθοσφαιριστές Σιατλ Σούπερσονικς‎‎
Καλαθοσφαιριστές πορτορικανικών συλλόγων‎
Καλαθοσφαιριστές Σαν Αντόνιο Σπερς‎
Καλαθοσφαιριστές ρωσικών συλλόγων
Καλαθοσφαιριστές Ζάνταρ‎
Καλαθοσφαιριστές Τούλσα 66ερς
Καλαθοσφαιριστές Ρίνο Μπιγκχορνς
Καλαθοσφαιριστές Ρίο Γκράντε Βάλλεϋ Βάιπερς
Καλαθοσφαιριστές ισραηλινών συλλόγων‎‎
Καλαθοσφαιριστές αργεντίνικων συλλόγων‎‎
Καλαθοσφαιριστές κολομβιανών συλλόγων‎
Καλαθοσφαιριστές βενεζουελάνικων συλλόγων‎